ኪሮስ ማርታ፡ "ሃፍታምከ ከም ዝብልዐሉ፤ ድኻንከ ከም ዝኾነሉ" ዝብል ምስላ ወለድና ኣሎ። ኣባይ ተሰሪሑ ኣብ ረብሓ እንትውዕል ቅርሺ ተቖጺሩ ብተዘዋዋሪ ንዓይ'ውን ክመጽአኒ'ዩ። እግዚኣብሄር ይመስገን ድማ ጾመይ ኣይሓደርኩን፣ ደቀይ ይመሃሩ፣ ገዛይ ሰሪሐ'የ ንባዕለይ ዝኸኣልኩ'የ። ናተይ ኣለኣእኻ ቦንድ ድማ ፍልይ ዝበለ'ዩ። ዳርጋ ናብ ሓደ ሓወይ ወይ ቤተሰብ ዝልእኾ ዘለኹ እየ ዝመስል። ንዓይ መረዳእታ ዝኾነኒ ቦንድ ይህቡኒ'ዮም፡ እቲ ገንዘብ ግን ናብ ሒሳብ ባንኪ ኣባይ ምእታው ከየረጋገጽኩ ክውዕል ክሓድር ኣይደልን። ደዊለ በጺሕኩም'ዶ ኢለ ሓቲተ የረጋግጽ'የ። ቢቢሲ፡ ኣባይ ዝሓቶ ገንዘብ እኾ ብኣማኢት ዘይኮነ ብቢሊዮናት ዝግመት'ዩ። ኪሮስ ማርታ፡ ህዝቢ ኢትዮጵያ ብዙሕ'ዩ፤ ቦንድ ምዕዳግ ዘይኸኣለ መዓልታዊ ሓንቲ ብር እንተኣወፍዩ ኣብ ዓመት ክንደይ ሚሊዮን ብር ክኣቱ ይኽእል። እዚ ብዓመት ተደሚሩ ነቲ ግድብ ከስርሕ ዝኽእል ገንዘብ ክርከብ ይኽእል'ዩ። ምንጪ ስእሊ, Sleshi Bekele/Twitter መግለጺ ስእሊ, ህንጸት ዓብዪ ግድብ ሕዳሰ ኣባይ ቢቢሲ፡ ንመን ኣሚንካ?
